En 2013, aquesta vegada amb la seva preselecció tradicional, es va triar al grup Moje 3 per representar a Sèrbia al Festival de la Cançó d'Eurovisió 2013, a la ciutat de Malmö. Aquest grup, que es va formar a partir de la preselecció, estava compost per tres noies, una d'elles, Nevena Božović, qui va representar Sèrbia al Festival de la Cançó d'Eurovisió Junior 2007, en el qual va acabar 3a. Nevena es va convertir en la primera cantant que ha participat en el Festival d'Eurovisió Júnior i al Festival d'Eurovisió d'adults. La cançó amb la qual van ser representades era "Ljubav je svuda", que tractava del dilema que tenia una noia sobre amb un tema amorós i per decidir-se escoltava l'opinió de l'"àngel" i el "dimoni". En la seva actuació van cridar molt l'atenció la indumentària i la coreografia, que era molt diferent a les altres. Finalment, no van aconseguir l'èxit de l'anterior any, ja que no van passar a la final (11è amb 46 punts). Sèrbia, per segona vegada en la seva història, es va quedar sense anar a la final del festival. Avui dia, cadascuna de les integrants formen una carrera musical per separat.